stanford-oval/wikipedia huggingface dataset:
מבער בונזן
גרסאות למבער

במשך השנים יוצרו גירסות שונות למבער, החשובות שביניהם:
מבער טקולו (אנ') - תחתית הצינור חרוטית ובקצה מחובר בורג, הניתן לפתיחה וסגירה מה שגורם לערבוב טוב יותר של האוויר עם הגז, ולהשגת להבה חמה יותר.
מבער מייקר-פישר (אנ') - המבער רחב יותר, עם חורים גדולים יותר לאוויר. קצה המבער מכוסה ברשת, המחלקת את הלהבה לעשרות להבות קטנות, מה שעוזר להשגת טמפרטורה גבוהה אף יותר, עד ל-1200 מעלות צלזיוס. מעלה נוספת למבער היא היותה שקטה במיוחד, שלא כשאר גירסות המבער.
היסטוריה

כאשר בונזן הועסק על ידי אוניברסיטת היידלברג בשנת 1852, הבטיחה לו האוניברסיטה כי היא תבנה עבורו מעבדה חדשה. חומר הבערה הנפוץ היה אז גז פחם (אנ'), ובשל כך היה צורך בכלי שישמש לחימום לצורכי עבודת המעבדה. בונזן הציע לפטר דזאגה (אנ'), מי ששימש כיצרן המכשירים של האוניברסיטה באותה עת, תכנון למכשיר. המכשיר שהוצע על ידי בונזן היה שכלול של מכשיר דומה שתוכנן על ידי חברו מייקל פאראדיי שנתיים קודם לכן. דאזאגה ייצר כחמישים ממבעריו של בונזן עבור הסטודנטים, והפך במהרה לפופולרי ביניהם. בונזן פרסם תיאור של המכשיר, וכיום הוא מהווה כלי מעבדה נפוץ בכל רחבי העולם.
ארבעה סוגי להבות הנוצרות ממבער בונזן: 1. חרירי האוויר סגורים לחלוטין. 2. חרירי האוויר פתוחים מעט. 3 חרירי האוויר פתוחים עד למחציתם. 4. חרירי האוויר פתוחים לחלוטין.
כריס קלרמונט

| --- | --- |

כריס קלרמונט בכנס קומיק-קון, ניו יורק, 2016
 לידה:  30 בנובמבר 1950  (בן 73) לונדון, אנגליה
 מדינה:  ארצות הברית 
 לאום:  ארצות הבריתאמריקני
 עיסוק:  כותב קומיקס, סופר
 מקום לימודים:  בארד קולג' 
 שפות היצירה:  אנגלית 
 תחום כתיבה:  קומיקס
 יצירות בולטות:  Uncanny X-Men #94-279, #381-389, #444-473 X-Men: The Dark Phoenix Saga Fantastic Four Vol.3 #4-32 New Mutants #1-54, #63, #81
 הושפע מ:  רוברט היינליין רודיארד קיפלינג ס. ס. פורסטר
 פרסים והוקרה:  פרס המעריצים Comics Buyer's Guide לשנים 1983, 1984, 1988-1990, 1992 פרסי איגל לשנים 1978, 1979 היכל התהילה של פרסי אייזנר, 2015
 www.chrisclaremont.com
 
כריסטופר ס. "כריס" קלרמונט (באנגלית: Christopher S. "Chris" Claremont; נולד ב-30 בנובמבר 1950 בלונדון, אנגליה) הוא כותב וסופר קומיקס אמריקאי-יהודי זוכה פרסים, שידוע בזכות עבודתו רבת השנים בכותרי Uncanny X-Men עבור חברת מארוול קומיקס‏ (1991-1975) - הרבה יותר מכל כותב אחר. ניתן לו הקרדיט לפיתוחן של דמויות נשיות חזקות ולהצגת תמות ספרותיות מורכבות לתוך הסיפר של גיבורי העל, מה שהפך את סדרת האקס-מן למורכבת ולמצליחה יותר.
במהלך שנות עבודתו בחברת מארוול, קלרמונט היה שותף ליצירתם של גיבורי-על ונבלי-על רבים מיקום האקס-מן, ביניהם אומגה סנטינל, איש אקס, ג'ובילי, גמביט, המשוכפל, וולפסביין, וורפאת', חפציבה, טום קאסידי השחור, לגיון, מג'יק, מיסטיק, מיסטר סיניסטר, מלך הצללים, רייצ'ל סאמרס, סטרונג גאי, סייברטות', סייג', סייפר, סיירין, סלנה, פניקס, אמה פרוסט, מדלין פריור, קפטן בריטניה, רוג, קיטי פרייד, סבסטיאן שו, ת'אנדרבירד, כמו גם הקבוצות אקסקליבר, הבוזזים, המוטאנטים החדשים, המטהרים, המשוטטים, מועדון הלפייר, מורלוקים, סטארג'אמרס ואימפריית השי'אר. בתקופה זו, קלרמונט כתב סיפורים רבים כ"אקס-מן: סאגת הפניקס האפלה", "אקס-מן: האל אוהב, האדם הורג" ו"אקס-מן: ימי עבר עתידי". יחד עם כותבים כג'ון ביירן, הוא עזר להפוך את דמותו של וולברין לחביבת המעריצים.
יחד עם המאייר ג'ים לי, קלרמונט כתב את X-Men #1, חוברת הספין אוף הראשונה לכרך השני של סדרת האקס-מן שפורסמה בשנת 1991 והפכה לחוברת הקומיקס הנמכרת ביותר בכל הזמנים, לפי ספר השיאים של גינס. בשנת 2015, קלרמונט ושותפו לכתיבה ג'ון ביירן הוכנסו להיכל התהילה של פרסי אייזנר.
נולד באנגליה לאב נוצרי ולאם יהודייה. כשהיה בן שלוש הם עברו עמו לארצות הברית. בצעירותו התנדב בקיבוץ בישראל.
ביבליוגרפיה חלקית > מארוול קומיקס

| 0 | 1 | 2 |
| --- | --- | --- |
|  Iron Man Annual 2001  Giant-Size X-men #1, #4  X-Men Vol.2 #1-3, #100-109, #165  Uncanny X-Men Annual #3-12, #14  Uncanny X-Men\New Teen Titans  Uncanny X-Men #94-279, #381-389, #444-473  X-Men Unlimited #27, #36, #39, #43  X-Treme X-Men #1-46  X-Treme X-Men Annual 2001  X-Treme X-Men: Savage Land #1-4  X-Treme X-Men X-Pose #1-2  X-Men: X-Tinction Agenda  Decimation: House of M - The Day After  X-Men: God Loves, Man Kills  X-Men: Mutant Massacre  X-Men: Days of Future Present  X-Men: Days of Future Past  X-Men: Fall of the Mutants  X-Men: The Dark Phoenix Saga |  X-Factor #65-68  Excalibur #1-19, #21-25, #27, #32-34  Excalibur Vol.3 #1-14  Excalibur Mojo Mayhem  Excalibur Special Edition  New Excalibur #1-8, #16-24  Fantastic Four Vol.3 #4-32  Fantastic Four Annual 1999, 2000  Fantastic Four Vs. X-Men #1-4  Ms. Marvel #3-23  Giant-Size Ms. Marvel #1  Gambit and Bishop: Sons of the Atom Genesis  Doctor Strange Vol.2 #38-45  Daredevil #102, #117, #375  The Avengers #102  Avengers Annual #10  New Mutants #1-54, #63, #81  The Incredible Hulk Vol.2 #148, #170  Incredible Hulk Annual #5 |  Wolverine #1-4  Wolverine Vol.2 #1-8, #10, #125-128  Wolverine Saga #1  Wolverine: Save the Tiger #1  Magneto #0  Magneto Ascendant #1  Giant Size Spider-Man #1  Peter Parker, The Spectacular Spider-Man #11  Peter Parker: Spider-Man Annual 2000  Spiderwoman #34-46  Giant-Size Spiderwoman #1  Kitty Pryde and Wolverine #1-6  Captain Britain #1-10  Captain Marvel #46  The Mighty Thor Annual #9  Contest of Champions II #1-5 |
ביבליוגרפיה חלקית > DC קומיקס

Superman\Wonder Woman: Whom Gods Destroy #1-4
ביבליוגרפיה חלקית > אימג' קומיקס

Witchblade\Wolverine #1
הערות שוליים

↑  Marvel Age Special: X-Men Anniversary Magazine #1, September 1993
↑  X-Men #1 The Guinness World Record Best Selling Comic Of All Time?, Rich Johnston, July 22nd 2010
| --- | --- |
בקרת זהויות :  NLI: 987007412783205171  PLWABN: 9810536116005606  BIBSYS: 6055824  BNE: XX889161  BnF: cb118969265 (data)  GND: 110964659  ISNI: 0000 0001 1911 7442  LCCN: n86850184  NDL: 00464613  NKC: xx0040384  NLK: KAC201418607  NTA: 069684359  SNAC: w61c2b8d  SUDOC: 026790130  Trove: 1057426  VIAF: 85553600   WorldCat (עם VIAF): 85553600
מאזנת

ערך זה עוסק במכשיר מדידה. אם התכוונתם לרכיב בכלי טיס, ראו .
מאזנת דייק
מַאֲזֶנֶת (באנגלית: Level) היא מכשיר מדידה המשמש מודדים בשלבי התכנון והבקרה של פרויקטים הנדסיים וכמו כן, למדידת רשתות טריאנגולציה, מיפוי ומדידות קדסטרליות. המכשיר מודד הפרשי גבהים בין נקודות שונות שאת הפרש הגובה ביניהן יש למצוא. באמצעות חישובים פשוטים (הוספה והחסרה) ניתן גם להגיע לרום הנקודות השונות שאותן מעוניינים למדוד.
מבנה המאזנת ואופן השימוש בה

המכשיר הוא טלסקופ בעל ציר אופטי אופקי ויכולת של סיבוב מלא סביב הציר האנכי של המכשיר.
המאזנת מורכבת בדרך כלל על גבי חצובה על ידי מרכוז כפוי באמצעות הטריברך. המכשיר ממורכז כך שימוקם מעל נקודת המדידה ולאחר מכן, המכשיר מאוזן בעזרת הפלס המורכב על גבי המכשיר כך שצירו האנכי יתלכד עם כיוון כח הכבידה. תהליך המרכוז והאיזון של המאזנת מבוצע בהתקרבויות עד שהמכשיר ממורכז ומאוזן מעל נקודת המדידה.
בעת מדידה יש להביט מבעד לטלסקופ לעבר אמה (לטה - סרגל שנתות בסדר גודל של 4 מטרים) ולקרוא את ערך השנתה במקום בו הצלב שעל גבי העדשה מופיע על האמה. קריאה זו היא גובה הנקודה ביחס לאופק (קו ישר העובר דרך מרכז טלסקופ המאזנת ומאונך לכיוון כוח הכבידה בנקודה) אם ידוע לנו רום של נקודה, ניתן לחשב רום של נקודות רבות אחרות באמצעות החישוב הבא:
רום הנקודה הידועה (הידועה גם כנקודת בנצ'מרק) + קריאת הגובה ביחס לאופק הנמדד על-גבי האמה המוצבת על הנקודה הידועה (נהוג לכנות מהלך זה כמבט אחורה או מ"א) = רום האופק.
קריאת הגובה ביחס לאופק הנמדד על-גבי האמה המוצבת על הנקודה הרצויה (נהוג לכנות מהלך זה כמבט קדימה או מ"ק) - רום האופק = רום הנקודה הרצויה.
ראו גם

רשת טריאנגולציה
תחנה כוללת
תאודוליט
לידא (מחוז משנה)

מחוז משנה לידא (בבלארוסית: Лідскі раён) הוא אחד מ-17 מחוזות משנה המרכיבים את מחוז הורדנה בבלארוס. מרכזו המנהלי היא העיר לידא.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה לידא 135,096 בני אדם. ההרכב האתני של האוכלוסייה במחוז היה: 51.38% בלארוסים, 35.28% פולנים, 9.35% רוסים ו-1.68% אוקראינים. שפות הדיבור הנפוצות: בלארוסית (53.48%) ורוסית (41.75%).
לווייתני שיניים

| לווייתני שיניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: לווייתני שיניים
שם מדעי
 Odontoceti ‏פלואר, 1867

פוקנות דאלי
זוג ראשתנים גדולי-ראש
2 איניות.
לווייתן מקור קופץ
לווייתני שיניים (שם מדעי: Odontoceti) הם תת-סדרה בסדרת הלווייתנאים. לווייתני השיניים הם, כפי שמשתמע משמם, בעלי שיניים. מאפיין זה הוא המבדיל אותם מהפרטים בתת-הסדרה השנייה בסדרת הלווייתנאים, לווייתני המזיפות. לווייתני השיניים הם ציידים פעילים, והם ניזונים מדגים, מדיונונים ובמקרה של האורקה וקרוביה גם מיונקים ימיים ואף כרישים.
אנטומיה

ללווייתני שיניים יש חור נשימה אחד בקצה העליון של ראשם. הגולגולות של לווייתני השיניים אינן סימטריות. מוחם גדול יחסית, והקשר בין שתי אונותיו רופף יחסית. ללווייתני השיניים יש רקמה שומנית בראשם הנקראת מלון (Melon), המשמשת לריכוז אלומת גלי הקול שהם מפיקים. אין להם מיתרי קול, ובמקומם הקול מופק במערכת חור הנשיפה. לווייתני השיניים איבדו את היכולת להריח, ואין להם בלוטות רוק. הראש, לרוב, מסתיים בחרטום מוארך. בפיהם מספר שיניים משתנה, החל משתי שיניים ועד ל-200 שיניים. כל שיניהם זהות, ואין אצלם חלוקה לשיניים חותכות, טוחנות וכן הלאה.
התנהגות

רוב התקשורת בין לווייתני השיניים נעשה באמצעות קולות. הם מפיקים מגוון רחב של קולות, המשמשים לתקשורת בין פרטים, להתמצאות באמצעות איכון הד (ביסודו של דבר, פליטה של גלי קול ומיפוי הסביבה באמצעות ההד החוזר מהם) ולאיתור וללכידת מזון. לווייתני השיניים שוחים מהר יחסית. את המינים הקטנים ניתן למצוא באקראי רוכבים על גלים, בהם הגלים שיוצרים כלי-שיט. הדולפינים נצפים פעמים רבות באופן זה. כמו כן, הם ידועים בביצועים האקרובטיים שלהם. ידועה במיוחד ביכולות אלו היא הסטנלה ארוכת-החרטום (סטנלה לוליינית; Stenella longirostris). הם ניזונים מדיונונים, מפינגווינים, מדגים ומטורפים ימיים אותם הם צדים בזריזות. ככלל, לווייתני השיניים חיים בקבוצות המונות עד לתריסר פרטים. קבוצות אלו מכונות להקות. מפעם לפעם הלהקות מתמזגות ויוצרות "להקות-על", שהן התקבצויות של לווייתנים היכולות למנות אלפי פרטים. ביכולתם של לווייתני השיניים לנהל אינטראקציות חברתיות מורכבות, כמו ציד משותף. בשבייה מינים מסוימים מציגים פוטנציאל גבוה ללמידה, ומסיבה זו הם נחשבים בין בעלי החיים האינטליגנטים ביותר.
לווייתני שיניים והאדם

מינים מסוימים של לווייתני שיניים ניצודו בעבר בשביל בשרם, שומנם ומרכיבים אחרים בגופם (ראו ציד לווייתנים). כיום כל המינים מוגנים לפי אמנת CITES, וחלקם מוגנים גם באמנות נוספות. על הציד של הלווייתנאים כולם הוטל מורטוריום ב-1986, אולם מדינות אחדות עדיין צדות לווייתנאים בכמויות קטנות. עם זאת, לכל מיני לווייתני השיניים הסכנה העיקרית הנשקפת באופן ישיר מצדו של האדם היא לכידה שולית ברשתות דיג. בנוסף, מיני לווייתני שיניים קטנים מוחזקים כאטרקציה בגני חיות ובפארקים מיוחדים. החזקה זו מעוררת התנגדות עזה, וזאת בשל הדאגה ללווייתנים שדורשים בדרך-כלל מרחב גדול ורחב.
מיון

על-משפחת דולפינים (Delphinoidea)
משפחת דולפיניים (Delphinidae)
משפחת חדשיניים (Monodontidae)
משפחת פוקניים (Phocoenidae)
משפחת Kentriodontidae - נכחדה
משפחת Odobenocetopsidae - נכחדה
משפחת Albireonidae - נכחדה
סוג Delphinavus - נכחד
סוג Graamocetus - נכחד
סוג Lamprolithax - נכחד
סוג Miodelphis - נכחד
סוג Nannolithax - נכחד
סוג Oedolithax - נכחד
סוג Oligodelphis - נכחד
סוג Palaeophocaena - נכחד
סוג Platylithax - נכחד
סוג Protodelphinus - נכחד
סוג Sinanodelphis - נכחד
על-משפחת לווייתני מקור (Ziphioidea)
משפחת לווייתני מקור (Ziphiidae)
על-משפחת דמויי ראשתן (Physeteroidea)
משפחת ראשתניים (Physeteridae)
משפחת ראשתנים ננסיים (Kogiidae)
על משפחת דולפיני נהרות
משפחת איניים (Iniidae)
משפחת נהרתניים (Platanistidae)
משפחת ליפוטיים (Lipotidae)
משפחת פונטופוריים (Pontoporiidae)
משפחת Squalodontidae - נכחדה
מבצע גשר לונדון

מבצע גשר לונדון (באנגלית: Operation London Bridge) הייתה תוכנית הפעולה לקראת מותה של המלכה אליזבת השנייה. המבצע כלל את תכנון ההודעה על מותה, תקופת האבל הרשמית, ופרטי ההלוויה הממלכתית.
המלכה עצמה קיבלה חלק מההחלטות המרכזיות הקשורות לתוכנית, אם כי על חלק מהן היה יכול להחליט רק יורשה, המלך צ'ארלס השלישי.
המבצע החל לאחר שההודעה "London Bridge Is Down" נמסרה לראש ממשלת בריטניה ולאנשי מפתח אחרים בממלכה.
התוכניות למבצע הוכנו לראשונה בשנות השישים, והתעדכנו מדי שנה. במבצע מעורבים משרדי הממשלה השונים, הכנסייה האנגליקנית, משטרת לונדון, הצבא הבריטי, כלי התקשורת, שירות הפארקים המלכותי, עיריית לונדון וראש העיר וכן חברת התחבורה הציבורית של לונדון.
רקע

האחריות להלוויות והכתרות של בני משפחת המלוכה נמצאת בידי ה"ארל מרשל" בממלכה, תואר שמחזיק בו היום אדוארד דוכס נורפוק ה-18, אך בהכנות למותה ולהלווייתה של אליזבת השנייה היה מעורב גם משרד ראש הממשלה.
ביטויים שנקבעו מראש שימשו בדרך כלל כ"שמות קוד" לתוכניות הנוגעות למוות ולהלוויה של בני משפחת המלוכה. שמות הקוד שימשו במקור כדי שמפעילי מרכזיית הטלפון של ארמון בקינגהאם לא ישמעו על מותו של המונרך לפני שתצא על כך הודעה פומבית. בעת מותו של המלך ג'ורג' השישי ב-1952, מילת הקוד הייתה "הייד פארק קורנר".
שמותיהם של גשרים מפורסמים בבריטניה שימשו מסוף המאה ה-20 כשמות קוד לתוכניות מוות והלוויה של בני המלוכה. כך למשל "מבצע גשר טיי" היה הקוד בעת מותה של המלכה האם אליזבת, שנכנס לשימוש 22 שנה לפני מותה ב-2002. מותו והלווייתו של הנסיך פיליפ, דוכס אדינבורו ב-2021 קיבלו את שם הקוד "מבצע גשר פורת'", ו"מבצע גשר מנאי" הוא תוכנית ההלוויה של צ'ארלס השלישי, מלך הממלכה המאוחדת
פרטי המבצע

ההכנות למותה ולהלווייתה של המלכה אליזבת השנייה נעשו החל משנות ה-60, אך התוכנית עברה בעשורים שחלפו שינויים ועדכונים. התוכנית התעדכנה שלוש פעמים בשנה בפגישות בהשתתפות פקידי ממשל, המשטרה וגופי השידור.
על פי התוכנית, עם מות המלכה, המזכיר הפרטי שלה יהיה לנושא התפקיד הראשון אשר יבשר על החדשות, ולא קרובי משפחתה או אנשי צוות רפואי. הצעד הראשון יהיה יצירת קשר עם משרד ראש הממשלה באמצעות מילות הקוד "גשר לונדון נפל", והמסר יועבר לראש הממשלה בקו טלפון מאובטח. מזכיר הממשלה והמועצה המלכותית יקבלו גם הם את הבשורה מהמזכיר הפרטי. מזכיר הממשלה יעביר את הבשורה לשרים ולעובדי מדינה בכירים, ומרכז הבקרה של משרד החוץ, הממוקם במיקום סודי בלונדון, יעביר את החדשות לממשלות של 14 ממלכות חבר העמים וליתר מדינות חבר העמים. אתרי האינטרנט וחשבונות ברשתות החברתיות של הממשלה ומשפחת המלוכה ישחירו, וכל פרסום של תוכן לא דחוף יידחה.
לתקשורת נמסרה הודעה דרך לשכת העיתונות, ל-BBC דרך מערכת התרעה לרדיו (RATS) ולרדיו המסחרי באמצעות מערכת אורות כחולים המותקנת באולפני השידור, המאותתת לשדרנים לעבור להשמיע מוזיקה שקטה ולהתכונן למבזק חדשות. תחנת BBC Two תשהה את לוח השידורים המתוכנן ותעבור לשידור ההודעה בערוץ החדשות של BBC One. ערוץ BBC ישדר רצף תמונות מוכנות מראש, בזמן שהמגישים התורנים ילבשו בגדים כהים, שמוכנים מראש למטרה זו, לפני ההכרזה הרשמית. על פי דיווח בגרדיאן לטיימס יש 11 ימים של סיקור מוכנים מראש וכי ITN וסקיי ניוז מתרגלים זמן רב את תרחיש מותה של המלכה, ובשידורי התרגול השתמשו עבורה בשם הקוד "גברת רובינסון".
אדם מאנשי הסגל המלכותי יצמיד הודעה במסגרת כהה לשערי ארמון בקינגהאם ואתר הארמון יפרסם הודעה זהה. הפרלמנט הבריטי, כמו גם הפרלמנט הסקוטי, הוולשי והאספה של צפון אירלנד יתכנסו מוקדם ככל האפשר, או יתכנסו מחדש אם הם בפגרה. ראש הממשלה יפנה לבית הנבחרים. המונרך החדש יערוך פגישה עם ראש הממשלה וב-18:00 בערב לאחר מותה של המלכה יישא נאום לאומה. משרדי הממשלה ובנייני ממשל מקומיים יניפו דגלים בחצי התורן וייתכן שיפתחו ספרי תנחומים; אביזרים טקסיים, כגון שרביטים או שרשרות יעוטרו בסרטים שחורים. מטחי כבוד יתקיימו בנקודות שונות בממלכה, וטקס זיכרון בהשתתפות ראש הממשלה והשרים הבכירים יתקיים בקתדרלת סנט פול.
ארונה של אליזבת יועבר ללונדון בהתאם למקום פטירתה. במקרה שהמלכה תלך לעולמה בטירת וינדזור או בית סאנדרינגהאם, הארון יועבר ברכבת המלכותית לתחנת הרכבת סנט פנקראס בלונדון, שם ימתינו ראש הממשלה ושרי הממשלה. אם היא תמות מעבר לים, הארון יובא על ידי טייסת מס' 32 (המלכותית) לבסיס חיל האוויר המלכותי נורתהולט ולאחר מכן בשיירה לארמון בקינגהאם. הארון יילקח לחדר הכס בארמון בקינגהאם וביום החמישי לאחר מותה של המלכה, הוא יועבר לאולם וסטמינסטר ולאחר טקס יוצב שם למשך שלושה ימים.
עשרה ימים לאחר מותה של המלכה, תתקיים הלוויה ממלכתית בראשות הארכיבישוף מקנטרברי במנזר וסטמינסטר. גופתה תיטמן אז בקבר מוכן בקפלת הזיכרון למלך ג'ורג' השישי בקפלת סנט ג'ורג', טירת וינדזור, לצד הנסיך פיליפ, דוכס אדינבורו, שארון הקבורה שלו יועבר מהכספת המלכותית. טקס אשכבה ייערך בקפלת סנט ג'ורג' לפני הקבורה. המלכה וראש הממשלה הסכימו כי יום ההלוויה יוכרז כיום אבל לאומי, אך לא כיום חופשה. שתי דקות דומייה יצוינו ברחבי הממלכה בצהריים, ותהלוכות אבל יתקיימו בלונדון ובווינדזור.
הערות שוליים

↑  "About Us". College of Arms. 2019.
1 2 3 4 5 6 7 8 9 10  Britain’s plan for when Queen Elizabeth II dies, POLITICO, ‏3 בספטמבר 2022 (באנגלית)
1 2 3 4 5 6 7 8 9  'London Bridge is down': the secret plan for the days after the Queen’s death, the Guardian, ‏17 במרץ 2017 (באנגלית)
↑  Oppenheim, Maya (16 במרץ 2017). "This is the secret code word when the Queen dies". The Independent. ארכיון מ-24 במאי 2022. {{cite news}}:  (עזרה)
↑  "A week of mourning for the last empress". The Guardian. 1 באפריל 2002. {{cite news}}:  (עזרה)
↑  "The Insider – Paul Routledge". New Statesman. 17 ביוני 2002. {{cite news}}:  (עזרה)
↑  "Operation Unicorn: the secret strategy for the Queen dying in Scotland". www.heraldscotland.com. The Herald.
↑  Hepburn, David (1 בספטמבר 2022). "What are Operation Unicorn, Operation London Bridge and Operation Spring Tide? The secret plan outlining what would happen if the Queen dies in Scotland - and what happens next". www.scotsman.com. The Scotsman. אורכב מ-המקור ב-1 בספטמבר 2022. {{cite web}}:  (עזרה)
↑  Gogarty, Conor (7 ביולי 2018). "Operation London Bridge: This is what will happen when the Queen dies". Gloucestershire Live. {{cite web}}:  (עזרה)
↑  "Protocol for Marking the Death of a Senior National Figure Operation London Bridge" (PDF). Fremington Parish Council.
↑  Wheatstone, Richard (29 ביוני 2018). "What happens when the Queen dies? From 12 days of mourning to final resting place". www.mirror.co.uk. The Mirror. {{cite web}}:  (עזרה)
↑  Tonkin, Leigh (16 באפריל 2021). "Where was Prince Philip buried after his funeral service?". ABC News. נבדק ב-3 בספטמבר 2021. {{cite news}}:  (עזרה)
| המלכה אליזבת השנייה |
| --- | --- | --- |
| כתרים של ממלכות חבר העמים |  מלכת אנטיגואה וברבודה • מלכת אוסטרליה • מלכת איי שלמה • מלכת איי בהאמה • מלכת בליז • מלכת ג'מייקה • מלכת גרנדה • מלכת הממלכה המאוחדת • מלכת טובלו • מלכת ניו זילנד (מלכת איי קוק) • מלכת סנט וינסנט והגרנדינים • מלכת סנט לוסיה • מלכת סנט קיטס ונוויס • מלכת פפואה גינאה החדשה • מלכת קנדה  |  |
| כתרים לשעבר | מלכת פקיסטן • מלכת דרום אפריקה • מלכת סרי לנקה • מלכת גאנה • מלכת ניגריה • מלכת טנזניה • מלכת סיירה לאון • מלכת אוגנדה • מלכת קניה • מלכת מלטה • מלכת גמביה • מלכת גינאה • מלכת מאוריציוס • מלכת פיג'י • מלכת ברבדוס  |  |
| תארים | ראש חבר העמים הבריטי • הצ'יף הגדול של פיג'י |  |
| אירועים רשמיים |  הכתרתה • יובל הכסף • יובל האודם • יובל הזהב • יובל היהלום • יובל הספיר • יובל הפלטינה • יום הולדתה הרשמי של המלכה • יום ויקטוריה • מותה של אליזבת השנייה • הלוויית המלכה אליזבת השנייה  |  |
גשר לונדון, שעל שמו נקראת התוכנית
לטנוניים

| לטנוניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דגי-לטאים
משפחה:: לטנוניים
שם מדעי
 Synodontidae ‏גיל, 1862

לטנוניים (שם מדעי: Synodontidae) היא משפחת דגים ימיים מהסדרה דגי-לטאים.
מאפיינים

רוב בני המשפחה הם קטנים אך כמה מינים מגיעים לאורך 60 ס"מ. ללטנוניים סנפירים קטנים ומותאמים לשכיבה על קרקעית הים בחיפוש והמתנה למזון. עיניהם וראשיהם גדולים ולסתותיהם בולטות ובעלות שיניים חדות, דבר המקנה להם דמיון ללטאות ים, ומכאן שמם.
הלטנוניים חיים בעומק של עד 400 מטר מתחת למים וצמודים לקרקעית הים רוב זמנם ויש להם יכולת לשחות. הם חיים בעיקר בימים הטרופיים והסובטרופיים הרדודים הסמוכים לחוף.
הלטנוניים טורפים הניזונים מדגים אחרים, דיונונים וסרטנים ומשתמשים בהסוואתם כדי ללכוד את הטרף.
סוגים

Harpadon
Saurida
Synodus
Trachinocephalus
לכידות קבוצתית

לכידות קבוצתית היא סך כל הכוחות הפועלים על החברים בקבוצה ומשכנעים אותם להישאר בה.
כל קבוצה מושתתת על מספר נורמות המאפיינות אותה ומייחדות אותה. פרט החורג מנורמות הקבוצה יסולק או שיופעלו עליו סנקציות כדי לחזור לתלם.
יש שני סוגי כוחות המשפיעים על חברי הקבוצה:
כוח שלילי: נתון הגורם לחבר קבוצה לרצות להינתק ממנה.
כוח חיובי: נתון המחבר את חבר הקבוצה לקבוצה עצמה.
רמת הלכידות החברתית של קבוצה, נמדדת ביכולת של חבריה להישאר נאמנים לערכיה. ככל שהרצון של חבריה (כוח חיובי) להישאר בקבוצה גדול מהרצון של חברים בה (כוח שלילי) לעזבה, הלכידות החברתית בקבוצה גוברת.
דוגמאות לכוחות חיוביים - היוצרים לכידות בקבוצה:
מטרה משותפת
איום משותף על חברי הקבוצה
הרגשת שותפות בין חברי הקבוצה
ערכים משותפים
חוויות הצלחה משותפות.
קיימת סכנה בלכידות קבוצתית קיצונית, המכניעה את הפרט ומונעת ממנו ביטוי אישי והתפתחות עצמית.
מדידת הלכידות

ניתן למדוד את מידת הלכידות של קבוצה חברתית, במטרה לעמוד על מצבה ודרכי פעולתה המשותפים. דרך אפשרית למדידה היא סוציומטריה. בדרך זו עוקבים אחר המצבים החברתיים בין חברי הקבוצה ומידת הדדיות הקשרים הנוצרים בין חבריה.
| --- | --- |
בקרת זהויות :  LNB: 000175333  NKC: ph234790
ליגת העל האנגולית

| --- | --- |

 שם מלא:  האליפות הלאומית לכדורגל בוגרים
 כינוי:  גיראבולה
 תחום:  כדורגל
 ארגון:  התאחדות הכדורגל של אנגולה 
 מדינות:  אנגולה אנגולה
 קונפדרציה:  CAF
 קבוצות:  16
 תקופת הפעילות:  1979–הווה (כ־45 שנים)
 אלופה נוכחית:  פטרו דה לואנדה (2022/2023)
 מירב הזכיות:  פטרו אתלטיקו (17 זכיות)
 מפעל מקביל:  טאקה דה אנגולה הסופר קאפ האנגולי
 מפעל נמוך:  סגונדונה
 https://www.girabola.com/
 
ליגת העל האנגולית (בפורטוגזית: Campeonato Nacional de Futebol em Séniores Masculinos, מכונית גם Girabola - גיראבולה), היא ליגת הכדורגל הבכירה באנגולה, שהוקמה רשמית בשנת 1979, ומשתתפות בה נכון לעונת 2020/2021, 16 קבוצות.
הליגה התחילה לפני עצמאות אנגולה, בתקופה הקולוניאליסטית - בשנת 1941, והאלופה הראשונה הלא רשמית הייתה קבוצת ספורטינג קלאב דה לואנדה. ליגה לא רשמית זו התקיימה עד 1975, אז החלה מלחמת האזרחים באנגולה בעבור עצמאותה של מדינת אנגולה (סכסוך שהסתיים סופית רק ב-2002). הליגה הרשמית החלה ב-1979 והאלופה הראשונה הייתה פרימיירו דה אגוסטו.
הליגה כיום מנוהלת על ידי פדרציית הכדורגל האנגולית אשר כפופה לקונפדרציית הכדורגל של אפריקה (CAF).
נכון לעונת 2020/2021, בליגה 16 קבוצות, כאשר הקבוצה המסיימת במקום הראשון (האלופה) והשני (סגניתה) מעפילות למוקדמות ליגת האלופות האפריקאית, והקבוצה שמסיימת במקום השלישי מעפילה לגביע הקונפדרציה האפריקאי, בעוד הקבוצות במקומות 14, 15 ו-16 יורדות לליגת המשנה האנגולית, ה"סגונדונה".
קבוצת פטרו אתלטיקו היא הקבוצה המצליחה ביותר באנגולה, עם 17 זכיות באליפות הליגה (מאז 1979). שנייה בדירוג היא פרימיירו דה אגוסטו עם 13 אליפויות, שניהן קבוצות מעיר הבירה והגדולה ביותר באנגולה, לואנדה.
היסטוריה > טבלת הזוכות לפני עצמאות אנגולה (עד 1975)

| # | קבוצה | אליפויות | עונות זכייה |
| --- | --- | --- | --- |
| 1 | ספורטינג דה לואנדה | 8 | 1941, 1942, 1944, 1946, 1947, 1955, 1956, 1963 |
| 2 | פורטוגל דה בנגואלה | 5 | 1952, 1959, 1960, 1961, 1964 |
| 3 | ASA | 4 | 1965, 1966, 1967, 1968 |
| 4 | פרוביאריו דו נובה ליסבון | 3 | 1951, 1957, 1974 |
| 5 | אינדפנדיינטה ספורט קלאב | 3 | 1969, 1970, 1971 |
| 6 | פרוביאריו דה לואנדה | 2 | 1953, 1962 |
| 7 | ספורטינג קלאב דה קאטומבלה | 2 | 1945, 1958 |
| 8 | רקריאטיבו דה קאל | 1 | 1975 |
| 9 | פוטבול קלאב דו מוקסיקו | 1 | 1973 |
| 10 | בנפיקה דה נובה ליסבון | 1 | 1972 |
| 11 | לוביטו ספורטס קלאב | 1 | 1954 |
| 12 | בנפיקה דה בנגואלה | 1 | 1943 |
הזוכות באליפות הליגה

קבוצה המסומנת בכתב מודגש זכתה בטאקה דה אנגולה באותה העונה והשלימה דאבל מקומי.
↑  בעקבות השפעת התפרצות נגיף הקורונה הוחלט לבטל את העונה כך שאין אלופה ואין יורדות.
טבלת אליפויות

| # | קבוצה | אליפויות | עונות זכייה |
| --- | --- | --- | --- |
| 1 | פטרו דה לואנדה | 17 | 1982, 1984, 1986, 1987, 1988, 1989, 1990, 1993, 1994, 1995, 1997, 2000, 2001, 2008, 2009, 2021/2022, 2022/2023 |
| 2 | פרימיירו דה אגוסטו | 13 | 1979, 1980, 1981, 1991, 1992, 1996, 1998, 1999, 2006, 2016, 2017, 2018, 2018/2019 |
| 3 | רקריאטיבו דו ליבולו | 4 | 2011, 2012, 2014, 2015 |
| 4 | ASA | 3 | 2002, 2003, 2004 |
| 5 | פרימיירו דה מאיו | 2 | 1983, 1985 |
| 5 | אינטרקלוב | 2 | 2007, 2010 |
| 5 | סגארדה אספרנסה | 2 | 2005, 2020/2021 |
| 7 | קאבוסקורפ | 1 | 2013 |
מבצע גרין

מבצע גרין (בגרמנית: Unternehmen Grün) היה תוכנית פלישה של גרמניה הנאצית לאי אירלנד שתוכננה על ידי קצין גרמני אלמוני הידוע בכינוי "האדל". מטרתה העיקרית של התוכנית הייתה להגדיל את סיכוי ההצלחה של מבצע אריה הים, שהייתה תוכנית הפלישה לממלכה המאוחדת במהלך מלחמת העולם השנייה. מכיוון שמבצע ארי הים היה אמור לצאת לפועל באביב 1941 ולאחר מכן בוטל לצמיתות בפברואר 1943, גם מבצע גרין מעולם לא יצא לפועל.
המבצע נהגה בתחילת עד אמצע 1940 וגובש כבר באוגוסט 1940, פחות משלושה שבועות לאחר שהיטלר הוציא את הצו הראשון שהיה אמור להכשיר את הקרקע להוצאתו לפועל של מבצע ארי ים. התוכנית זכתה לתפוצה רחבה ואף פורסמה בשנים 1940–1941. עד 1942 מסמכים גרמנים על מבצע גרין הגיעו לידי הצבא האירי דרך הצבא הבריטי ותורגמו לאנגלית על ידי זרוע המודיעין הצבאי האירי G2.
למרות אופיו המפורט, היסטוריונים רבים חושבים שמבצע גרין היה רק כלי איום ותעמולה ולא מבצע ממשי. תוכנית W (אנ'), שהייתה תוכנית בריטית-אירית ליום בו הנאצים יחליטו לפלוש לאי האירי, תוכננה במטרה להכשיל את הפלישה הגרמנית.